Fredag blev en 38-årig mand dømt for mange tilfælde af blufærdighedskrænkelse i retten i Hjørring. Manden fik 40 dages betinget fængsel med vilkår om samfundstjeneste. Krænkelserne fandt ifølge anklageskriftet sted ad to omgange, henholdsvis 24. oktober 2020 og 13. juni 2021. I begge omgange i omklædningsrum på en adresse i Sæby, hvor de forulempede kvinder tog brusebad. Det fremgår ikke, hvordan manden var i stand til at tage de krænkende billeder med mobiltelefon. Flere kvinder ved ikke, at de blev filmet Langt de fleste af kvinderne ved ikke, at de er blevet filmet og krænket, og politiet ved heller ikke, hvem de langt de fleste af kvinderne er. Det fremgår af anklageskriftet, at kvinderne er uidentificerede – bortset fra ved den sidste episode, som fandt sted 13. juni sidste år klokken 15. Det var tilsyneladende i forbindelse med den episode, at manden blev afsløret i det, som politiet mener er omfattende blufærdighedskrænkelser. Det vurderer de på grund af billeder, der er fundet på en Samsung-mobiltelefon, som politiet har beslaglagt i sagen. Den 38-årige mand erkendte sig skyldig og tog imod dommen.

Referat:
En 38-årig mand fra Frederikshavn er dømt for i end 20 tilfælde at have taget billeder af kvinder, mens de tog bad.